projecte-aina/catalan_government_crawling huggingface dataset:
Portal web per a accedir al contingut de les guies de pràctica clínica, entre d'altra informació
Aquest web és una eina clau per al desenvolupament de les línies de treball de GuíaSalud, organisme del Sistema Nacional de Salut (SNS) d'Espanya creat com a instrument per a millorar la qualitat de l'atenció sanitària.
El portal permet accedir al contingut de les Guies de Pràctica Clínica (GPC) a través d'un cercador i de dues llistes de malalties i especialitats mèdiques.
Aquestes guies es presenten en versió completa o resumida i en diferents idiomes (anglès, castellà, català, gallec i basc).
A més, s'hi inclouen eines de consulta ràpida, informació per a pacient, material metodològic, altres productes basats en l'evidència (OPBE) i activitats de formació de nivell bàsic i avançat
El portal permet accedir al contingut de les Guies de Pràctica Clínica (GPC)
A càrrec de The King's Fund i el Centre for Mental Health del Regne Unit, aquest informe defensa que el desenvolupament d'un suport més integral per a les persones amb problemes crònics, que inclogui serveis de salut mental, pot millorar els resultats de salut.
Amb aquesta estratègia es contribuiria a la consecució dels reptes plantejats en qualitat, innovació, productivitat i prevenció (QIPP challenge) del National Health Service britànic.
El document exposa tota una sèrie de recomanacions per a la integració dels serveis de salut mental en atenció primària i en programes específics de gestió de la cronicitat.
El desenvolupament d'un suport més integral per a les persones amb problemes crònics, que inclogui serveis de salut mental, pot millorar els resultats de salut
Aquest és el cercador de les guies clíniques del National Institut for Health and Clinical Excellence (NICE) britànic
Aquest és el cercador de les guies clíniques del National Institut for Health and Clinical Excellence (NICE) britànic.
Són manuals amb recomanacions sobre el tractament adequat i l'atenció a persones amb malalties i condicions de salut específiques dins el National Health Service, NHS.
Es basen en la millor evidència científica disponible.
El NICE produeix quatre versions de cadascuna de les guies: full guideline (guia completa amb la metodologia i l'evidència),NICE guideline (versió per a professionals de la salut i organismes del NHS), NICE pathway (versió online) iunderstanding NICE guidance (manual per a persones sense coneixements mèdics).
Comparació versus la pràctica clínica
La investigació de l'efectivitat comparativa prova que hi ha importants diferències entre els antidepressius quant a eficàcia, seguretat, cost i càrrega per al pacient.
L'objectiu d'aquest estudi és desenvolupar un sistema de suport al pacient que es pugui utilitzar en l'atenció primària i que serveixi per escollir conjuntament la medicació per a la depressió.
Ajudar al pacient a participar en aquestes decisions pot ser molt positiu, ja que els resultats quant al compliment del tractament i l'estat d'ànim seran millors.
L'estudi provarà l'eficàcia d'aquest mètode mitjançant un assaig pràctic aleatori que servirà per comparar els resultats d'una decisió conjunta amb l'atenció que habitualment s'ofereix en aquests casos
Publicació del protocol de l'estudi
La presa de decisions compartida suposa un canvi en la relació entre metge i pacient
La presa de decisions compartida suposa un canvi en la relació entre metge i pacient.
Aquest canvi sembla aportar importants beneficis als pacients, metges i, a la vegada, al sistema sanitari.
L' Affordable Care Act (ACA), una de les reformes més importants del sistema sanitari dels Estats Units, anima a fomentar l'ús d'aquesta pràctica, dedicant-li l'apartat 3.506 de la mencionada llei.
L'article descriu els diferents punts que contempla la llei de l'ACA, explica el seu estat d'implantació en el sistema sanitari nord-americà, i fa referència a alguns dels estudis que mostren els beneficis d'aquesta pràctica.
Descripció dels diferents punts de l'Affordable Care Act (ACA), a Estats Units
Saber quan i com tractar als pacients guanya importància en un entorn on, en els darrers anys, s'observa un notable increment de la polimedicació
Saber quan i com tractar als pacients guanya importància en un entorn on, en els darrers anys, s'observa un notable increment de la polimedicació.
Impulsada per l'envelliment de la població i l'augment de la prevalença de les comorbiditats, la polimedicació, en els seus inicis considerada una pràctica a evitar, pot resultar apropiada o problemàtica, depenent de com aquesta sigui gestionada.
L'informe Polypharmacy and medicines optimisation, elaborat per The King's Fund, fa un repàs de l'evidència científica disponible de la polimedicació i recull les mesures que contribueixen a millorar la seva gestió, oferint recomanacions per tal d'evitar els efectes no desitjables i els resultats negatius en la salut dels pacients.
Recull de l'evidència disponible en la polimedicació
L'ús de quinolones s'ha associat a un risc més alt d'alteracions de la glucèmia, sobretot en pacients diabètics, segons resultats d'estudis observacionals.
1,2 S'han descrit episodis d'hipoglucèmia o hiperglucèmia amb ciprofloxacina, levofloxacina i moxifloxacina.
En casos greus pot donar lloc a lesió cerebral irreversible.
Les fluoroquinolones (FQ) són el segon grup d'antibiòtics més prescrits, després dels ß-lactàmics.
En els darrers anys el consum ha augmentat lleugerament, sobretot a costa de levofloxacina en infeccions respiratòries.
3 L'any 2013 a l'Estat espanyol el consum va ser de 2,8 DDD per 1.000 habitants i dia.
Per tal de conèixer el perfil de la població que rep aquests fàrmacs convé conèixer:
Si les FQ s'indiquen més sovint en pacients d'edat avançada i amb algun factor de risc addicional (tal com diu la fitxa tècnica), el seu consum s'hauria de concentrar en la gent gran.
Si les FQ produeixen diabetis, s'hauria de registrar una incidència anormalment elevada de nous tractaments hipoglucemiants després de l'inici del tractament amb una FQ.
S'hauria de registrar una menor incidència de tractaments amb FQ en els pacients amb diabetis (els que ja prenen fàrmacs hipoglucemiants quan se'ls prescriu l'FQ).
La font d'informació utilitzada per realitzar aquesta anàlisi són les bases de dades de prestació farmacèutica:
Els grups de fàrmacs inclosos corresponen a la classificació ATC J01MA (fluoroquinolones).
Un pacient ha estat tractat amb una FQ quan se li ha prescrit algun fàrmac amb un d'aquests principis actius i, a més, se li ha dispensat.
Només s'inclouen els medicaments dispensats en oficines de farmàcia i finançats a càrrec del CatSalut.
El període d'anàlisi sobre els patrons de consum ha estat de juliol de 2013 a juny de 2014.
Per a l'anàlisi de tractaments concomitants hipoglucemiants s'ha utilitzat el segon trimestre de 2014.
Per a l'anàlisi d'adequació de l'ús s'ha examinat l'últim trimestre de 2014.
Per a l'anàlisi d'inicis de tractament hipoglucemiant després d'una prescipció d'FQ, s'ha considerat el 1r trimestre de 2014.
Incidència dels tractaments amb fluoroquinolones segons l'edat.
Persones amb diabetis que reben fluoroquinolones en el 4t trimestre de 2014
Les fluoroquinolones (FQ) s'utilitzen per al tractament d'infeccions urinàries i respiratòries en pacients d'edat avançada amb algun factor de risc.
Poden induir alteracions de la glucèmia, efecte particularment preocupant en persones amb diabetis, que en són més susceptibles.
Un 5,3% de la població catalana va rebre una FQ en algun moment durant el període d'estudi.
Més del 50% tenia més de 65 anys
De les persones que van rebre una FQ en un trimestre, un 13% eren pacients amb diabetis.
En un trimestre, un 3,2% de les persones amb diabetis va rebre una FQ (vegeu la figura 2).
Comparada amb la prescripció d'amoxicil·lina + àcid clavulànic, la prescripció d'una FQ continua amb un nombre més elevat d'inicis de tractament hipoglucemiant en el trimestre següent.
Calen estudis amb un ajustament més refinat dels factors de confusió potencials per tal de confirmar aquesta associació.
La informació publicada sobre els efectes adversos atribuïbles als medicaments planteja la necessitat de conèixer els patrons d'ús de determinats fàrmacs en el nostre entorn, per tal de detectar senyals d'alerta.
En aquest context es fa necessari disposar de dades d'utilització de medicaments, en la pràctica real, a Catalunya.
L'anàlisi de les dades de prescripció i dispensació disponibles ha de permetre identificar problemes i posar en marxa accions per a corregir-los.
Per tal d'analitzar i avaluar aquest aspectes, la Gerència de Prestacions Farmacèutiques i Accés al Medicament del CatSalut (Divisió de Prestacions Farmacèutiques) i la Fundació Institut Català de Farmacologia (FICF) van posar en marxa el Pla d'Informació i Detecció de Problemes de Seguretat Clínica en Recepta Electrònica, establint un marc de col·laboració per a la promoció de la seguretat en l'ús dels medicaments.
La informació que trobareu a continuació és fruït d'aquest treball conjunt.
La recepta electrònica és una eina que integra els processos de prescripció i dispensació, i facilita una gestió integrada de la prestació farmacèutica.
Les línies d'actuació actualment se centren en el desplegament de la recepta electrònica en tots els àmbits assistencials, la incorporació progressiva de tots els tractaments farmacoterapèutics prescrits al pacient i la implementació d'eines que promoguin la seguretat clínica del pacient.
En aquesta línia, el mòdul de seguretat és una eina de suport a la prestació farmacèutica que permet emetre alertes de seguretat adreçades al professional, en el moment de la prescripció i d'acord amb la informació continguda al pla de medicació del pacient.
En el moment en què el professional insereix una prescripció, el sistema de recepta electrònica (SIRE) connecta amb el mòdul de seguretat clínica, que revisa si per a la medicació prescrita es genera alguna alerta de seguretat clínica.
En cas que sigui així, el mòdul emet les alertes corresponents, així com l'orientació terapèutica recomanada, que el SIRE trasllada a l'estació clínica.
En cas que el metge o metgessa consideri correcta la prescripció malgrat se li hagi mostrat una alerta de seguretat, pot obviar-la.
Excepcionalment, s'ha previst que algunes de les alertes no permetin la inserció de la prescripció al SIRE (alertes molt greus).
Les dimensions de seguretat considerades actualment són:
Actualment es realitzen validacions sobre els medicaments prioritzats prescrits en el sistema de recepta electrònica, siguin a càrrec del CatSalut o no (no finançats).En properes fases es podran incorporar noves dimensions de seguretat en base a nous paràmetres.
Així mateix, es preveu ampliar l'aplicació del sistema expert a la vessant de dispensació.
Les alertes de seguretat han estat definides per un grup d'experts format per professionals de diferents àmbits sanitaris i coordinat per l'Àrea del Medicament del CatSalut.
Els documents de Metodologia d'elaboració de continguts clínics de seguretat (medicaments en recepta i MHDA) detallen el procés d'elaboració dels continguts que es carreguen en el mòdul de seguretat i els criteris emprats en el desenvolupament de les taules de les diferents dimensions de seguretat.
Per tant, el mòdul és una eina eficaç de gran potencial que serveix per prevenir esdeveniments adversos associats a l'ús dels medicaments.
Els programaris de les estacions clíniques dels professionals s'estan adaptant tecnològicament i de forma progressiva per poder aplicar les validacions del nou mòdul.
Pel que fa a la prescripció i dispensació electrònica de medicaments hospitalaris de dispensació ambulatòria (MHDA), actualment s'estan duent a terme experiències pilot en alguns centres hospitalaris del sistema sanitari integral d'utilització pública de Catalunya.
Podeu consultar i obtenir informació sobre els casos de sospita de reaccions adverses a medicaments a la pàgina web de l'Agència Espanyola de Medicaments i Productes Sanitaris (AEMPS).
L'actualització de les dades es farà trimestralment i s'indicarà a la primera pàgina de l'informe públic.
Quan un ciutadà o professional sanitari notifica una sospita de reacció adversa a través del sistema de notificació espontània, aquestes dades es registren i a través d'un anàlisi acurat dels resultats, es contribueix a millorar el coneixement de la seguretat dels medicaments després de la seva comercialització.
És important llegir amb deteniment la informació que es publica per tal de realitzar una correcta interpretació de les dades.
L'informe publicat mostra el número total de casos notificats per grups d'edat i sexe del pacient, així com la distribució de casos per reacció adversa i per termes mèdics agrupats i/o termes mèdics concrets.
A més de les dades de forma global, aquestes també es poden consultar per principi actiu que contenen els medicaments disponibles a Espanya.
Per últim, es recorda la importància de notificar totes les sospites de reaccions adverses a través del formulari electrònic de Targeta Groga del Centre de Farmacovigilància de Catalunya.
Informes de casos de sospites de reaccions adverses a medicaments
Nota informativa actualitzada sobre alertes relacionades amb mascaretes il·legals del tipus equip de protecció individual (EPI).
Nota informativa actualitzada sobre productes sanitaris especialment utilitzats durant la COVID19 que s'han detectat en el mercat i que no compleixen la legislació.
Informació del Ministeri de Consum sobre els requisits a complir en la distribució i la comercialització de mascaretes EPI i mascaretes higièniques.
Retirada de fórmules infantils fabricades a Espanya i associades a un brot de Salmonella Poona en lactants a França.
L'Agència de Salut Pública de Catalunya (ASPCAT) ha rebut notificació de l'Agència Espanyola de Seguretat Alimentària i Nutrició (AESAN) a través de la Xarxa d'Alerta Alimentària estatal (SCIRI) de la retirada per part de les autoritats sanitàries franceses de fórmules infantils, a base d'arròs, marca Modilac, fabricades per una empresa espanyola i distribuïts per l'empresa francesa Sodilac, associades a un brot de salmonel·losi a França, Bèlgica i Luxemburg.
Malgrat les investigacions realitzades en l'establiment elaborador per les autoritats competents de la comunitat autònoma on s'elaboren els productes no han indicat cap resultat positiu a Salmonel·la poona, pel principi de precaució, s'ha procedit a la suspensió cautelar de les instal·lacions i a la proposta de retirada del mercat de productes elaborats en les mateixes instal·lacions que el producte alertat.
L'Agència de Salut Pública de Catalunya tant bon punt ha rebut la informació de l'AESAN en relació a la recepció de productes implicats a Catalunya, ha procedit a realitzar les actuacions de control oficial corresponents destinades a comprovar la no comercialització del producte i la retirada dels circuïts de venda.
D'acord amb la informació rebuda a través del SCIRI, els productes i lots afectats son:
- Productes de la marca MODILAC no distribuïts a l'estat Espanyol.
- Productes de la marca Blemil Plus 1 arròs, de 400g i Blemil Plus 2 arròs, 400g de venda exclusiva a farmàcies, amb data de consum preferent fins febrer 2021.
L'empresa Laboratorios Ordesa, SL ja ha procedit a la retirada del mercat del productes implicats.
Tot i que no s'ha comunicat cap cas associat a Espanya, com a mesura de precaució es recomana a aquells consumidors que poguessin tenir a la seva llar productes indicats anteriorment, que s'abstinguin de consumir-los i que els retornin als punts de venda.
Per a més informació Laboratorios Ordesa, SL ha habilitat un número d'informació a disposició dels consumidors per a resoldre qualsevol dubte: 900.18.08.73 (horari d'atenció de 9 del mati fins les 18 hores).
En cas de rebre nova informació, l'ASPCAT actualitzarà aquest comunicat.
Direcció General d'Ordenació i Regulació Sanitària.
Retirada del mercat del producte VOCATIV càpsules.
Tipus d'alerta: MEDICAMENTS IL·LEGALS
Nota Informativa emesa per l'Agència Espanyola de Medicaments i Productes Sanitaris (AEMPS) en relació a la retirada del mercat del producte VOCATIV càpsules.
Direcció General d'Ordenació i Regulació Sanitària.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb els problemes de subministrament de fludarabina.
Aprofitem per informar-vos que es pot consultar el llistat complet de medicaments amb problemes actuals de subministrament en la pàgina web Canal Medicaments i Farmàcia, en l'apartat d' alertes de desproveïment.
Problemes de subministrament del medicament METOPIRONE 250 mg CAPSULAS BLANDAS, 50 càpsules (C.N. 703433).
El titular de l'autorització de comercialització HRA PHARMA IBERIA S.L., ha informat a l'Agència Espanyola de Medicaments i Productes Sanitaris (AEMPS), que té problemes de subministrament amb el medicament METOPIRONE 250 mg CAPSULAS BLANDAS, 50 càpsules (C.N. 703433), que conté com a principi actiu METIRAPONA.
El Servei de Medicació Estrangera de l'AEMPS ha confirmat la seva importació a través d'aquesta via.
Per tant, els pacients que necessitin d'aquesta medicació s'hauran de dirigir amb la recepta mèdica al servei de farmàcia del seu hospital públic de referència.
Aprofitem per informar-vos que es pot consultar el llistat complet de medicaments amb problemes actuals de subministrament en la pàgina web Canal Medicaments i Farmàcia, en l'apartat d' alertes de desproveïment.
Informació sobre el problema de disponibilitat de RIASTAP.
Nota Informativa emesa per l'Agència Espanyola de Medicaments i Productes Sanitaris (AEMPS) relativa a la informació sobre el problema de disponibilitat de riastap.
Pel vostre coneixement, us informem que el Banc de Sang i Teixits, actualment, disposa d'unitats de crioprecipitats per tal de poder fer front a casos d'urgència si no es pot obtenir RIASTAP, FIBCLOT o algun medicament estranger que els pugui suplir, a través dels mecanismes que indiqui l'AEMPS.
Arran de la difusió d'aquella nota informativa, el Banc de Sang i Teixits ha incrementat la producció de crioprecipitats per tal de disposar d'estoc.
En el cas que, davant d'una situació d'urgència, al vostre hospital es requereixi alguna unitat de crioprecipitats podeu sol·licitar-la al Banc de Sang i Teixits, a través de la unitat de transfusions sanguínies del vostre centre.
Problemes de subministrament del medicament SANDIMMUN NEORAL 100 mg CAPSULAS BLANDAS, 30 càpsules (C.N. 653825).
El titular de l'autorització de comercialització NOVARTIS FARMACÉUTICA S.A., ha informat a l'Agència Espanyola de Medicaments i Productes Sanitaris (AEMPS), que té problemes de subministrament amb el medicament SANDIMMUN NEORAL 100 mg CAPSULAS BLANDAS, 30 càpsules (C.N. 653825), que conté com a principi actiu CICLOSPORINA.
S'està duent a terme una distribució controlada de les unitats limitades d'aquest medicament.
Ampliació de la informació dels problemes de subministrament del medicament SANDIMMUN.
Com a continuació de l'alerta 2020029 emesa el passat 7 de maig de 2020, en relació als problemes de subministrament del medicament SANDIMMUN, comercialitzat per NOVARTIS FARMACÉUTICA S.A., us comuniquem que el desproveïment s'amplia a les següents presentacions:
El titular de l'autorització de comercialització és qui està duent una distribució controlada dels medicaments esmentats a l'haver unitats limitades.
Risc que determinats caminadors Rolator d'alumini "ERGO", fabricats entre els anys 2014 i 2018, puguin bolcar-se o trencar-se per l'armadura superior.
La Unitat de Vigilància de Productes Sanitaris de l'Agència Espanyola de Medicaments i Productes Sanitaris (AEMPS) ha emès una alerta de vigilància de productes sanitaris relacionada amb el risc que determinats caminadors Rolator d'alumini 'Ergo', fabricats entre els anys 2014 i 2018, puguin bolcar-se o trencar-se per l'armadura superior.
Recomanacions i accions a tenir en compte:
- Si heu venut o heu lliurat a pacients o centres sanitaris caminadors Rolator d'alumini 'Ergo', fabricats entre els anys 2014 i 2018, del model, números de sèrie i lots indicats a l'Annex I de la nota informativa de l'AEMPS, intenteu identificar-los per fer-los lliurament de les notes d'avís de l'empresa i del manual d'instruccions actualitzat i, en cas necessari, procedir al reemplaçament de les empunyadures.
- Si en el vostre establiment disposeu de caminadors Rolator d'alumini 'Ergo', fabricats entre els anys 2014 i 2018, del model, números de sèrie i lots, indicats a l'Annex I, no els lliureu a pacients ni centres sanitaris i contacteu amb l'empresa per a la seva devolució.
A partir d'ara, si detecteu un incident greu amb un producte sanitari, el professional sanitari que l'hagi detectat ha d'accedir al portal NotificaPS i seguir les instruccions que s'hi indiquen.
El portal permet indicar tota la informació relativa a l'incident i al producte i adjuntar documentació addicional rellevant, com ara la història clínica, proves diagnòstiques,...
Un cop feta la notificació, es rebrà un justificant de recepció per correu electrònic amb un localitzador que permetrà consultar la informació aportada i, si és el cas, els resultats del procés d'investigació de l'incident.
Per resoldre qualsevol dubte sobre el sistema de vigilància de productes sanitaris, us podeu posar en contacte amb el Servei de Control Farmacèutic i Productes Sanitaris per correu electrònic ( [EMAIL] ) o per telèfon 93 55 66 162.
Servei de Control Farmacèutic i Productes Sanitaris.
Informació sobre dispositius intrauterins (DIUs) fabricats per Eurogine.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb la possible ruptura de determinats Dispositius Intrauterins (DIUs), fabricats per Eurogine, S.L.
Servei de Control Farmacèutic i Productes Sanitaris.
Certificat de marcatge CE fals per al producte "Làser d'acupuntura i teràpia" de l'empresa GML–GERMAN MEDICAL LASER (Alemanya).
El Departament de Productes Sanitaris de l'Agència Espanyola de Medicaments i Productes Sanitaris (AEMPS) ha informat de que ha rebut una comunicació de les autoritats sanitàries del Regne Unit relativa a la detecció d'un certificat de marcatge CE fals.
D'acord amb la informació facilitada, s'ha detectat un certificat emès l'1 de febrer de 2019 per l'organisme notificat anglès BSI, el número d'identificació és el 0086, per al fabricant GML - German Medical Laser GmbH (Alemanya) i per al producte " Làser d'acupuntura i teràpia ", amb número de certificat CE 577.738 i data de caducitat 14 febrer 2024.
L'organisme notificat BSI ha confirmat a les autoritats sanitàries del Regne Unit que aquest certificat és fals, i que ni German Medical Laser GmbH ni el certificat consten en el seu registre.
El làser d'acupuntura i teràpia esmentat en aquest certificat no figura en el Registre de comunicacions de comercialització i posada en servei de productes sanitaris d'aquest Departament.
Tenint en compte això, s'adverteix als centres i professionals sanitaris que l'adquisició i utilització d'aquest producte suposa riscos per a la salut de les persones en què s'utilitzi, per la manca de garanties de seguretat, eficàcia i qualitat.
I, en el cas que es disposi d'aquest producte, es requereix què es deixi d'utilitzar de manera immediata.
Així mateix, es demana que, en cas que es detecti la comercialització o disposeu d'aquest producte, s'informi al Servei de Control Farmacèutic i Productes Sanitaris, per correu electrònic ( [EMAIL] ), indicant les dades de l'empresa subministradora o el lloc on s'ha adquirit (nom, adreça completa, telèfon i correu electrònic).
L'AEMPS alerta sobre el risc que es puguin oferir en el mercat espanyol productes i serveis per al diagnòstic del COVID-19 que no compleixin amb la legislació vigent.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb el risc que es puguin oferir en el mercat espanyol productes i serveis per al diagnòstic del COVID-19 que no compleixin amb la legislació vigent.